Man van Brittanje verdrink by Ballito(Foto: NSRI) ŉ 42-jarige man van Brittanje, ŉ gebore Suid-Afrikaner, het Vrydag by Thompsons Bay-strand in Ballito verdrink. Quentin Power, stasiebevelvoerder van die Nasionale Seereddingsinstituut (NSRI) in Ballito, sê die man is op die strand aangetref. Hy het nie enige teken van lewe getoon nie. “ŉ Plaaslike tiener en ŉ branderplankryer het die man uit die water gehaal. Hy het vermoedelik in ŉ sleurstroom beland.” KPR is toegepas, maar die man is deur paramedici op die toneel dood verklaar. Die man se liggaam is aan die patologiediens oorgegee. Die polisie doen ŉ geregtelike doodsondersoek.